
Za izvrševanje prvega odstavka 91. člena Pomorskega zakonika (Uradni list RS, št. 62/16 – uradno prečiščeno besedilo, 41/17, 21/18 – ZNOrg, 31/18 – ZPVZRZECEP, 18/21, 21/21 – popr. in 76/23) izdaja Uprava Republike Slovenije za pomorstvo (v nadaljevanju: URSP) naslednje navodilo
»Usposabljanje za osebje na kopnem, ki sodeluje pri prevozu nevarnega blaga«
Navodila za izvajanje obveznih instrumentov Mednarodne pomorske organizacije (IMO), Mednarodnega kodeksa za prevoz nevarnega blaga (angl. IMDG Code - International Maritime Dangerous Goods Code) za osebe na kopnem, ki sodelujejo pri prevozu nevarnega blaga:

1. Za prevoz nevarnega blaga se uporablja kodeks IMDG v najnovejši različici.
2. Vse osebe na kopnem, ki ravnajo z nevarnim tovorom, morajo biti usposobljene v skladu z zahtevami kodeksa IMDG, poglavje 1.3. V okviru programa usposabljanja se morajo seznaniti in usposobiti najmanj z vsebinami, ki izhajajo iz kodeksa IMDG, poglavje 1.3.1.5. 

3. Vse fizične in pravne osebe, ki se ukvarjajo s prevozom nevarnega blaga, morajo pripraviti in objaviti podrobna navodila za ukrepanje v sili in navodila za prvo pomoč,s čimer se zagotovi pripravljenost za učinkovito ravnanje v primeru incidentov (SOLAS, Del A, Pravilo 2.4.):

- vodnik EmS (angl. Emergency Response Procedures for Ships Carrying Dangerous Goods, including Emergency Schedules), ki zajema navodila za postopke ukrepanja v sili za ladje, ki prevažajo nevarni tovor, vključno z nujnimi shemami, ki jih je treba upoštevati,
- Prva pomoč MFAG (angl. Medical First Aid Guide for Use in Accidents Involving Dangerous Goods).

